*Bon dia,*

*Elefants i girafes som la Isabel i la Miriam i us escrivim aquest correu electrònic per poder parlar amb vosaltres. Us en recordeu que els últims dies de classe vam explicar per a què servia el correu electrònic? Doncs aquests dies el podrem anar utilitzant per comunicar-nos i ensenyar-nos totes les coses que anem fent!*

*Cada setmana us enviarem diferents activitats perquè pugueu anar fent amb les vostres famílies. Aquesta setmana us fem aquestes propostes:*

* **CONTE: ‘’BAO I ELS SEUS AMICS’’**

[*https://www.youtube.com/watch?v=uCTpjL7aALY*](https://www.youtube.com/watch?v=uCTpjL7aALY)

Propostes de preguntes:

**ABANS DE LA LECTURA:**

Reflexionar a partir del títol. Què creus que els hi pot passar al Bao i als seus amics? On creus que pot passar la història? Creus que el Bao és una persona o un animal? Quin? On està la Xina? ....

**DURANT LA LECTURA:**

Què és el bambú? Quins aliments mengen els óssos panda? Com és de gran un ós panda? Per què creus que el Bao tenia por? Per a què és important no separar-se de les persones grans quan anem a llocs amb molta gent? Com es fan els fanalets? Els edificis de la Xina s’assemblen als edificis que tenim aquí? Per a què és important anar al metge? Què és un oftalmòleg?

**DESPRÉS DE LA LECTURA:**

Us ha agradat? Per què?

Quines aventures creus que li passaran al Bao i als seus amics a partir d’ara?

**Proposta:** feu un dibuix del Bao amb les ulleres que millor li quedarien.

* **DAUS PER INVENTAR HISTÒRIES.** Us adjuntem un pdf amb uns daus que podeu imprimir, retallar i muntar. Un cop muntats podeu utilitzar-los per parlar de vocabulari o per inventar històries tenint en compte els personatges, el lloc, els objectes i els animals. En el cas de no tenir impressora podeu escriure en diferents papers els diferents elements, treure’ls a l’atzar i inventar una història.
* **DESCARREGAR l’APP bmath** ( és de Innovamat**)**. Ho podeu fer des del Play Store en telèfons mòbils o tabletes. Trobareu que ara és gratuït per les famílies. No hi ha activitats per p5, però podeu entrar a les activitats de 1er. El programa ja s’adaptarà a cada nen o nena**. A veure fins a on podeu arribar en la construcció de la vostra ciutat!!!! Esperem fotos!!**

**-<https://web.editorialteide.com/ca/ensquedemacasa>** Aquest enllaç us portarà a activitats per fer a casa de llengua, matemàtiques i medi. Cada setmana posen activitats noves. Son força divertides**.**

* **JUGUEU TOTA LA FAMÍLIA** a cuit-amagar (escondite) dins de casa. Si més no, us prometem una estona moooolt divertida. Sigueu atrevits amb els amagatalls!!! Ens podeu enviar una foto...
* **HA ARRIBAT LA PRIMAVERA!** Recrear la primavera amb elements que tingueu a casa. Deixeu volar la imaginació!. Després podeu escriure la paraula PRIMAVERA o alguna altra que vulgueu i fer una fotografia i enviar-nos-la.

**Us trobem molt a faltar i us enviem molts petons i abraçades!**